Document ID: 32010R1041

KOMISSION ASETUS (EU) N:o 1041/2010,
annettu 16 päivänä marraskuuta 2010,
neuvoston asetuksen (EY) N:o 1234/2007 soveltamista koskevista säännöistä siltä osin kuin on kyse jäsenvaltioiden ilmoituksista komissiolle maito- ja maitotuotealalla annetun asetuksen (EU) N:o 479/2010 muuttamisesta
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen,
ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun neuvoston asetuksen (EY) N:o 1234/2007 (1) ja erityisesti sen 192 artiklan 2 kohdan yhdessä sen 4 artiklan kanssa,
sekä katsoo seuraavaa:
(1)
Komission asetuksen (EU) N:o 479/2010 (2) 2 artiklan 2 kohdassa säädetään, että jäsenvaltioiden on ilmoitettava kuukausittain komissiolle rehuksi tarkoitetun rasvattoman maitojauheen hinnat. Koska tämä tieto on ensisijaisen tärkeä sisämarkkinoiden hallinnoinnin kannalta, on aiheellista, että se ilmoitetaan viikoittain.
(2)
Asetuksen (EU) N:o 479/2010 6 artiklan 1 kohdan b alakohdan tarkoituksena on vapauttaa jäsenvaltiot velvollisuudesta ilmoittaa vientitodistushakemukset siinä tapauksessa, että tiettynä päivänä ei ole vahvistettu tukea tai se on vahvistettu nollaksi jollekin komission asetuksen (ETY) N:o 3846/87 (3) liitteessä I olevassa 9 osassa tarkoitetulle tuotteelle. Vaikuttaa siltä, että säännöksen nykyinen muotoilu saattaa johtaa virheelliseen tulkintaan. Sen vuoksi on tarpeen säätää selkeämmästä muotoilusta.
(3)
Sen vuoksi asetusta (EU) N:o 479/2010 olisi muutettava.
(4)
Tässä asetuksessa säädetyt toimenpiteet ovat maatalouden yhteisen markkinajärjestelyn hallintokomitean lausunnon mukaiset,
ON HYVÄKSYNYT TÄMÄN ASETUKSEN:
1 artikla
Muutetaan asetus (EU) N:o 479/2010 seuraavasti:
1)
Korvataan 6 artiklan 1 kohdan b alakohta seuraavasti:
”b)
tarvittaessa se, ettei sinä päivänä ole jätetty hakemuksia, lukuun ottamatta tapauksia, joissa yhdellekään komission asetuksen (ETY) N:o 3846/87 (4) liitteessä I olevassa 9 osassa tarkoitetulle tuotteelle ei ole vahvistettu tukea tai se on vahvistettu nollaksi;
2)
Korvataan liitteet I A ja I B tämän asetuksen liitteellä.
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava ja sitä sovelletaan sellaisenaan kaikissa jäsenvaltioissa.
Tehty Brysselissä 16 päivänä marraskuuta 2010.

Labels: 17
19
6
12
18
15